sagorsarker/bangla-wikipedia huggingface dataset:
সিন্ট-ট্রইডেন্সে ফুটবল ক্লাব

কনিঙ্কলিয়েকে সিন্ট-ট্রইডেন্সে ভোয়েতবালভেরেনিগিং (; এছাড়াও সিন্ট-ট্রইডেন্সে, সিন্ট-ট্রইডেন্সে ভিভি, ডে কানারিস () অথবা শুধুমাত্র এসটিভিভি () নামে পরিচিত) হচ্ছে সিন্ট-ট্রইডেন্সে ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৯২৪ সালের ২৩শে ফেব্রুয়ারি তারিখে প্রতিষ্ঠিত হয়েছে। সিন্ট-ট্রইডেন্সে ভিভি তাদের সকল হোম ম্যাচ সিন্ট-ট্রইডেন্সের স্টায়েনে খেলে থাকে; যার ধারণক্ষমতা হচ্ছে ১৪,৬০০। বর্তমানে এই ক্লাবের ম্যানেজারের দায়িত্ব পালন করছেন কেভিন মাস্কাট এবং সভাপতির দায়িত্ব পালন করছেন ডেভিড মিকার্স। বেলজীয় মধ্যমাঠের খেলোয়াড় স্টিভ ডে রিডার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, সিন্ট-ট্রইডেন্সে ভিভি এপর্যন্ত ৫টি শিরোপা জয়লাভ করেছে; যার মধ্যে ৪টি বেলজীয় দ্বিতীয় বিভাগ এবং ১টি বেলজীয় লীগ কাপ শিরোপা রয়েছে।
রয়্যাল স্পোর্টস ক্লাব ইউপেন

কোনিখিশে আলখেমেইনে স্পোর্টভেরেনিগিং ইউপেন (এছাড়াও কেএএস ইউপেন অথবা শুধুমাত্র ইউপেন নামে পরিচিত) হচ্ছে ইউপেন ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৯৪৫ সালে প্রতিষ্ঠিত হয়েছে। কেএএস ইউপেন তাদের সকল হোম ম্যাচ ইউপেনের কেহরভেগস্টডিওনে খেলে থাকে; যার ধারণক্ষমতা হচ্ছে ৮,৩৬৩। বর্তমানে এই ক্লাবের ম্যানেজারের দায়িত্ব পালন করছেন বেনিয়াত সান হোসে এবং সভাপতির দায়িত্ব পালন করছেন ডিটার স্টেফেন্স। বেলজীয় মধ্যমাঠের খেলোয়াড় সিবে ব্লন্ডেলে এই ক্লাবের অধিনায়কের দায়িত্ব পালন করছেন।
মধ্য আফ্রিকান প্রজাতন্ত্রে ইসলাম

মধ্য আফ্রিকান প্রজাতন্ত্রের জনসংখ্যার প্রায় ৮.৯% (৭৫০,০০০ মানুষ) ইসলাম ধর্মের অনুসারী, খ্রিস্টান ধর্মের (৯০%) পরে এদেশে এটি দ্বিতীয় বৃহত্তম সংগঠিত ধর্ম। মুসলমানদের বিশাল সংখ্যাগরিষ্ঠ হলো মালিকি মাযহাবের সুন্নি। বেশিরভাগ মধ্য আফ্রিকান মুসলিম প্রধানত মুসলিম চাদ এবং সুদানের সীমান্তের নিকটে উত্তর-পূর্বে বাস করেন।
সাহারা ও নীল নদীর পার্শ্ববর্তী অঞ্চলে দাস আদান-প্রদান সম্প্রসারণের অংশ হিসাবে ইসলাম ১৭ শতকে মধ্য আফ্রিকান প্রজাতন্ত্রে আসে। ২০১৪ সালের ফেব্রুয়ারিতে, কয়েক হাজার মুসলমান জন্য মধ্য আফ্রিকান প্রজাতন্ত্র থেকে পালিয়ে চাদে গিয়েছিল কারণ তারা অনুভব করেছিল যে তারা আর দেশে নিরাপদ নেই।
সের্ক্লে ব্রুজ

সের্ক্লে ব্রুজ কনিঙ্কলিয়েকে ভোয়েতবালভেরেনিগিং (; এছাড়াও সের্ক্লে ব্রুজ কেএসভি নামে পরিচিত) হচ্ছে ব্রুজ ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৮৯৯ সালে প্রতিষ্ঠিত হয়েছে। সের্ক্লে ব্রুজ কেএসভি তাদের সকল হোম ম্যাচ ব্রুজের ইয়ান ব্রেয়ডেল স্টেডিয়ামে খেলে থাকে; যার ধারণক্ষমতা হচ্ছে ২৯,০৬১। বর্তমানে এই ক্লাবের ম্যানেজারের দায়িত্ব পালন করছেন পল ক্লেমেন্ট এবং সভাপতির দায়িত্ব পালন করছেন ভিনসেন্ট খোমের। ফরাসি রক্ষণভাগের খেলোয়াড় জেরেমি তারাভেল এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, সের্ক্লে ব্রুজ কেএসভি এপর্যন্ত ১০টি শিরোপা জয়লাভ করেছে; যার মধ্যে ৩টি বেলজীয় প্রথম বিভাগ, ৫টি বেলজীয় দ্বিতীয় বিভাগ এবং ২টি বেলজীয় কাপ শিরোপা রয়েছে।
আগদাম মসজিদ

আগদাম মসজিদ ()আজারবাইজানের আগদামের গৌস্ট শহরে অবস্থিত একটি মসজিদ। আগদামের গৌস্ট শহর আজারবাইজানের "ডে জুরি" অংশ তবে "ডি ফ্যাক্টো" আর্টসখ প্রজাতন্ত্রের দ্বারা নিয়ন্ত্রিত। নাগর্নো-কারাবাখ যুদ্ধে শহরের অনেক ভবন ধ্বংস হয়ে যায়। কিছু ভবন টিকে থাকে যার মধ্যে মসজিদটি অন্যতম। 
স্থপতি কারবালাই সাফিখান কারাবাখী ১৮৬৮ থেকে ১৮৭০ সালের মধ্যে মসজিদটি নির্মাণ করেন। মসজিদটি কারাবাখ অঞ্চলে মসজিদের জন্য সাধারণ শৈলীতে নির্মিত হয়। যার অধীনে পাথরের কলাম দিয়ে দ্বিতল বিশিষ্ট চিত্রশালা এবং গম্বুজযুক্ত ছাদ ব্যবহার করা হয়েছে। এই শৈলীতে নির্মিত অন্যান্য মসজিদগুলির মধ্যে রয়েছে বারদা মসজিদ, শুশার ইউখারি গোবরের আগা মসজিদ, ফিজুলির একটি মসজিদ এবং গোরাদিজ গ্রামের একটি মসজিদ।
১৯৯২ সালের ২৯ ফেব্রুয়ারি কারাবাখ-আর্মেনিয়ান বাহিনীর দ্বারা খোজালির আক্রমণের পরে ২০০ জনের মরদেহ এই মসজিদে সমাহিত করা হয়। তবে মসজিদের পরিচালক সেয়িদ সাদিকভের মতে মসজিদে ৪৭৭ জনের মরদেহ সমাহিত করা হয়।
মসজিদটি আগদমের টিকে থাকা কয়েকটি আবাসিক ভবনগুলির মধ্যে একটি। আজারবাইজানীয় সূত্র অনুসারে, মসজিদের ছাদ এবং চিলেকোঠা ভাঙ্গে ফেলা হয়, আর জানালা, দরজা, অভ্যন্তরীণ ভবন এমনকি পাথরের তলটিও ধ্বংস করা হয়।.
২০১০ সালের জুনে মসজিদে আসা আলোকচিত্ৰগ্রাহক আন্দ্রেই গালাফিয়েভ জানান যে "আগামের ধ্বংসাবশেষে দিনের বেলা ঘুরে বেড়ানো গবাদি পশুর খাদ্য ও গোবর দিয়ে মসজিদটির মেঝে পুরোপুরি নোংরা করা"। তার ছবিতে মসজিদের মধ্যে গবাদি পশু দেখানো হয়। এই প্রতিবেদনে আজারবাইজানীয় সংবাদপত্র এবং একটি তুরস্কের সংস্থা সমালোচনা ও অভিযোগ করে, যে মসজিদটি গরু এবং শূকরের আবাস্থল হিসাবে ব্যবহৃত হচ্ছে।
২০১০ সালের নভেম্বরে নাগর্নো-কারাবাখ সরকার ঘোষণা করে, যে মসজিদ এবং এর আশেপাশের জায়গাটি পরিষ্কার করা হয়েছে। তারা এও ঘোষণা করে যে আগদামের মসজিদ, পাশাপাশি শুশার মসজিদগুলিও সংস্কার করা হয়েছে।
খোন্দকার আব্দুল মালেক শহীদুল্লাহ

খোন্দকার আব্দুল মালেক শহীদুল্লাহ (১৯৩৬ - ২ ফেব্রুয়ারি ২০২১) বাংলাদেশের ময়মনসিংহ জেলার রাজনীতিবিদ, ভাষাসৈনিক, মুক্তিযুদ্ধের সংগঠক, সাংবাদিক এবং পূর্ব পাকিস্তান প্রাদেশিক পরিষদের সাবেক সদস্য ছিলেন।
খন্দকার আবদুল মালেক শহীদুল্লাহ ১৯৩৬ সালে ময়মনসিংহ জেলার মুক্তাগাছার নন্দীবাড়ির খন্দকার বাড়িতে জন্মগ্রহণ করেন। তার পিতা খন্দকার আবদুল মান্নান চিকিৎসক ছিলেন। মাতা কে, এন, খানম। তার স্ত্রী সুরাইয়া মালেক, এই দম্পতীর ২ ছেলে খোন্দকার মাহমুদ-উল-মালেক ও খোন্দকার মনজুর মালেক।
খোন্দকার আব্দুল মালেক শহীদুল্লাহ ১৯৫২ সালের ভাষা আন্দোলনের সময় ময়মনসিংহের তৎকালীন মহকুমা জামালপুরের দেওয়ানগঞ্জ কো-অপারেটিভ স্কুলের ছাত্রদের সঙ্গে ভাষা আন্দোলনের মিছিলে যোগ দেন নবম শ্রেণির কিশোর। তার বাড়ি ময়মনসিংহের মুক্তাগাছায় হলেও বাবার সরকারি চাকরির কারণে ওই স্কুলে পড়তেন তিনি। আন্দোলনে যোগ দেওয়ায় স্কুল থেকে হয়েছিলেন বরখাস্ত।
তিনি ১৯৫৩ সালে মুক্তাগাছায় শাসনতন্ত্র প্রতিরোধ কমিটির যুগ্মসম্পাদ ছিলেন। ১৯৫৬ সালে মুক্তাগাছা আওয়ামী লীগের প্রতিষ্ঠাতা সাধারণ সম্পাদক হিসেবে দায়িত্ব পালন করেন।
তিনি দৈনিক ইত্তেফাক, দৈনিক সংবাদসহ কয়েকটি পত্রিকার মুক্তাগাছা প্রতিনিধি ছিলেন।
১৯৬৪ সালে মুক্তাগাছা পৌরসভার কমিশনার নির্বাচিত হন।
১৯৭০ সালের নির্বাচনে তিনি পূর্ব পাকিস্তান প্রাদেশিক পরিষদ সদস্য নির্বাচিত হন।
১৯৭১ সালে মুক্তিযুদ্ধের সংগঠক ও আসামের গৌহাটি থেকে 'মুক্তি'নামক সাপ্তাহিক পত্রিকা ইবনে আদম ছদ্মনামে বের করতেন।
তিনি ১৯৯৯ থেকে ২০০৪ সালে পর্যন্ত মুক্তাগাছা পৌরসভার চেয়ারম্যান হিসেবে দায়িত্ব পালন করেন।
খোন্দকার আব্দুল মালেক শহীদুল্লাহ ২ ফেব্রুয়ারি ২০২১ সালে বিকেল ৩টায় ময়মনসিংহ জেলার মুক্তাগাছার নন্দীবাড়ির নিজ বাসভবনে বার্ধক্যজনিত নানা রোগে মৃত্যুবরণ করেন।
সেশেলসে ইসলাম

ভারত মহাসাগরে ইউরোপীয়দের দ্বারা সেশেলের আবিষ্কারের আগেই মুসলিম সমুদ্র বণিকদের দ্বারা ইসলাম প্রতিষ্ঠিত হয়েছিল। তবে, কোমোরোস এবং মালদ্বীপ সহ অন্যান্য দ্বীপের দেশের মতো মানুষের বাসস্থান করতো না। ফরাসী বসতি স্থাপন না হওয়া পর্যন্ত সেশেলে ১৭৭০ সালে স্থায়ী বাসিন্দা ছিল না। বর্তমানে, দ্বীপপুঞ্জের মুসলিম জনসংখ্যা কেবল ১.১%, প্রায় ৯০০ জন লোক বলে জানা গেছে। কোমোরোস, মালদ্বীপ এবং জাঞ্জিবারসহ দক্ষিণ ভারত মহাসাগরের এর অনেক দ্বীপ প্রতিবেশী ইউরোপীয় উপপনিবেশিকরণের আগে মুসলিমদের দ্বারা শাসনকৃত হওয়ার কারণে মুসলিমদের অনেক বেশি প্রভাব আছে। ব্রিটিশ ভারত থেকে শ্রম আমদানির কারণে মরিশাসের মুসলিম জনসংখ্যাও অনেক বেশি, যা সেশেলে করা হয় নি। সেশেল সরকার মুসলিম সম্প্রদায়ের জন্য প্রতি শুক্রবার ১৫ মিনিটের ধর্মীয় সম্প্রচারের অনুমতি দেয়।
শেখ মুহাম্মাদ বিন খলিফা মসজিদ
অমিয়চরণ ব্যানার্জি

অমিয়চরণ ব্যানার্জি বা অমিয়চরণ বন্দ্যোপাধ্যায় ()(জন্ম :- ২৩ জানুয়ারি, ১৮৯১ - মৃত্যু :- ৩১ মে, ১৯৬৮) একজন বাঙালি অধ্যাপক ও গণিতজ্ঞ। 
অমিয়চরণ ব্যানার্জির জন্ম ব্রিটিশ ভারতের অধুনা বিহার রাজ্যের ভাগলপুরে তার মাতুলালয়ে । পিতা জ্ঞানচন্দ্র ব্যানার্জি ও মাতা ব্রহ্মানন্দকেশবচন্দ্র সেনের সহকর্মী নিবারণচন্দ্র মুখোপাধ্যায়ের কন্যা মৃণালিনী দেবী । পিতা জ্ঞানচন্দ্র ব্যানার্জি চব্বিশ পরগনা জেলার মহেশতলার জমিদার পরিবারের সন্তান, প্রেসিডেন্সি কলেজের মেধাবী ছাত্র ও স্বামী বিবেকানন্দর সহপাঠী ছিলেন। পিতার কর্মস্থল বিভিন্ন হওয়ার কারণে তার স্কুলের পড়াশোনা মামার বাড়ির ভাগলপুর জেলা স্কুলে । সেখানে ম্যাট্রিক পরীক্ষায় তিনি প্রথম হন। তারপর তিনি কলকাতার প্রেসিডেন্সি কলেজে ভর্তি হন। ফলিত গণিতে এম.এসসিতে শীর্ষ স্থান দখল করেন । বিহার সরকারের স্কলারশিপ নিয়ে লন্ডন যান। সেখানে কেমব্রিজ ক্লেয়ার কলেজ থেকে রাংলার ও ফাউন্ডেশন স্কলার হয়ে দেশে ফেরেন।
দেশে ফেরার পর কিছু দিন তিনি পাটনা শহরে কাটান। এরপর ইণ্ডিয়ান এডুকেশন সার্ভিসপদে যোগ দিয়ে এলাহাবাদের বর্তমানে প্রয়াগরাজের ক্যানিং কলেজে অধ্যাপনা শুরু করেন । সেসময় মেঘনাদ সাহা, নীলরতন ধর প্রমুখ বিজ্ঞানীদের উপস্থিতিতে এলাহাবাদ বিশ্ববিদ্যালয় শিক্ষার ক্ষেত্রে এক উৎকর্ষ কেন্দ্র ছিল। অধ্যাপক ব্যানার্জিও Astro Physics ও Gallactic Dynamics বিষয়ে বিশেষ অবদান রাখেন। ১৯৫৩-৫৫ খ্রিস্টাব্দে তিনি এলাহাবাদ বিশ্ববিদ্যালয়ের উপাচার্যপদে নিযুক্ত থাকেন। তিনি জ্যোতির্বিদ্যা বিষয়ে বিভিন্ন সময়ে বক্তৃতা করতেন । ১৯৫৬ খ্রিস্টাব্দে ইণ্ডিয়ান আকাডেমি অব সাইন্সের এলাহাবাদ অধিবেশনে "Stellar Evolution" শীর্ষক বিষয়ে বক্তব্য রাখেন । এলাহাবাদ বিশ্ববিদ্যালয় থেকে অবসর নেওয়ার পর তিনি কলকাতায় চলে আসেন । অধ্যাপক ব্যানার্জি দেশে বিদেশের বিভিন্ন বিশ্ববিদ্যালয়ের গবেষণার কাজে নিযুক্ত ছাত্রদের গবেষণাপত্রের মূল্যায়ন করতেন । এদেশে উচ্চমানের অবজারভেটরি স্থাপনের উদ্দেশ্যে ভারত সরকার তাঁকে ইউরোপ ও আমেরিকার শ্রেষ্ঠ অবজারভেটরিগুলি পরিদর্শন করে একটি প্ল্যান প্রস্তুত করার যে দায়িত্ব দিয়েছিলেন। তিনি তা সুসম্পন্ন করেন।
১৯৬৯ খ্রিস্টাব্দের পশ্চিমবঙ্গের হাবড়ায় শ্রীচৈতন্য কলেজস্থাপনে তিনি প্রভূত সাহায্য করেন।
শেষজীবনে ব্রাহ্মসমাজের সেবায় নিয়োজিত ছিলেন ।১৯৫৭ খ্রিস্টাব্দে তিনি সর্বভারতীয় ব্রাহ্ম সমাজের অধিবেশনে সভাপতিত্ব করেন ।
এলাহাবাদে তার বাড়ির সম্মুখস্থ রাস্তাটি তার নামেই নামাঙ্কিত ।
অধ্যাপক অমিয়চরণ ব্যানার্জি ১৯৬৮ খ্রিস্টাব্দের ৩১ শে মে ৭৭ বৎসর বয়সে কলকাতায় প্রয়াত হন ।
সেন্ট ভিনসেন্ট ও গ্রেনাডাইনে ইসলাম

মার্কিন যুক্তরাষ্ট্রের পররাষ্ট্র দফতরের মতে, ইসলাম সেন্ট ভিনসেন্ট ও গ্রেনাডাইনের একটি সংখ্যালঘু ধর্ম, দ্বীপরাষ্ট্রটিতে প্রায় ২,০০০ মুসলমান (মোট জনসংখ্যার প্রায় ১.৫%) বাস করে।
পার্ম মসজিদ

পার্ম কেন্দ্রীয় মসজিদ () রাশিয়ার পার্মের তাতার জেলায় অবস্থিত একটি মসজিদ। মসজিদটি ১৯০২ ও ১৯০৩ সালে নির্মিত হয়। মসজিদ নির্মাণে তাতার স্থানীয় বণিক পরিবার আর্থিকভাবে সহায়তা করেন। মসজিদটি ডোরাকাটা সবুজ-সাদা রঙের ভবন। ভবনের সাথে একটি ক্রমশ সরু হয়ে যাওয়া মিনার যুক্ত আছে। আলেকজান্ডার ওজেগোভ এই মসজিদের নকশা করেন। নুরিলস্কের নর্ড কমল মসজিদ প্রতিষ্ঠিত হবার আগে এই মসজিদটি কিছু বছর বিশ্বের সবচেয়ে উত্তরসীমার মসজিদ ছিল।
রাশিয়ান বিপ্লবের পরে মসজিদটি বন্ধ করে দেওয়া হয়। এই ভবন ১৯৪০ থেকে ১৯৮৬ সাল পর্যন্ত কমিউনিস্ট পার্টির সংরক্ষণাগার হিসাবে ব্যবহৃত হয়। ১৯৯০ সালে মসজিদে পুনরায় নামজ পড়া শুরু হয়।
ছোটদের ছবি

ছোটদের ছবি, কৌশিক গঙ্গোপাধ্যায় পরিচালিত, ২০১৪ সালের ভারতীয় বাংলা ভাষার চলচ্চিত্র। চলচ্চিত্রের প্রধান চরিত্রে অভিনয় করেন দুলাল সরকার এবং দেবলীনা রায়। ল্যাপটপ, শব্দ, অপুর পাঁচালী, খাদ প্রভৃতি চলচ্চিত্রের পর, এটি ছিল কৌশিক গঙ্গোপাধ্যায়ের পরিচালিত আরেকটি চলচ্চিত্র। এই চলচ্চিত্রের কাহিনী, সার্কাসের সং হিসেবে কাজ করা একদল মানুষের জীবন ও মতামতকে ঘিরে পরিক্রমণ করে। চলচ্চিত্রটি, ২০১৫ সালের ২৩ জানুয়ারিতে মুক্তি পায়। শ্রীকান্ত মোহতা প্রযোজিত এই চলচ্চিত্রের সুরকার ছিলেন ইন্দ্রদীপ দাসগুপ্ত। এই চলচ্চিত্রটির প্রধান এবং সহযোগী সকল অভিনেতার কেউই পেশায় অভিনেতা ছিলেন না। তবে মুখ্য চরিত্রে অভিনয় করা দুলাল সরকার ৪৫তম ভারতীয় আন্তর্জাতিক চলচ্চিত্র উৎসবে সেরা অভিনেতার পুরস্কার লাভ করেন।
সার্কাসের জন্য স্টান্ট দেওয়ার সময় এক ভয়াবহ দুর্ঘটনার পড়ে, ট্র্যাপিজ (শরীরচর্চার যন্ত্র) শিল্পী শিবু বিছানাবদ্ধ হয়ে পড়েন। ক্ষতিপূরণ হিসাবে, ম্যানেজার শিবুর পরিবারকে কেবল ১৫,০০০ টাকা দিতে সম্মত হন, যা শিবু জুনিয়রের মতে খুবই সামান্য ক্ষতিপূরণ। তারা ক্রুদ্ধ হয় তবে অসহায় কারণ তাদের নিয়মিত আয়ের একমাত্র উৎস হল সার্কাস। শিবু ও তার পরিবারের দুর্দশা দেখে তাঁদের প্রতি সহানুভূতি জানিয়ে, শিবুর নিকটতম বন্ধু খোকা (দুলাল সরকার) ম্যানেজারের বিরুদ্ধে প্রতিবাদ করার সিদ্ধান্ত নেয় এবং চাকরি ছেড়ে শিবুর পরিবারের পুরো দায়িত্ব নেয়। বেঁটে এবং দরিদ্রদের প্রতি সমাজের উদাসীনতার সাথে পরিবারটি লড়াই করতে থাকে। এর মাঝে খোকা উপলব্ধি করতে পারে যে সে শিবুর মেয়ে সোমার (দেবলিনা রায়) প্রেমে পড়েছে।
গোয়ায় অনুষ্ঠিত ভারতের ৪৫ তম আন্তর্জাতিক চলচ্চিত্র উৎসবে, দুলাল সরকার এই ছবিতে তার অভিনয়ের জন্য সেরা অভিনেতার পুরস্কার লাভ করেন। আরেকটি প্রেমের গল্প এবং অপুর পাঁচালী ছবির পর এটির গাঙ্গুলির তৃতীয় চলচ্চিত্র, যা ভারতের আন্তর্জাতিক চলচ্চিত্র উৎসবে পুরস্কার লাভ করে।
কোকোস (কিলিং) দ্বীপপুঞ্জের পতাকা

কোকোস (কিলিং) দ্বীপপুঞ্জের পতাকাটি ২০০৩ সালে নকশা করা হয় এবং ২০০৪ সালের ৬ এপ্রিল তা আনুষ্ঠানিকভাবে গৃহীত হয়।
পতাকাটির পটভূমি সবুজ। এর উপর সোনালি বৃত্তে একটি পাম গাছ, একটি নতুন চাঁদ এবং সাউদার্ন ক্রসের পাঁচটি তারা রয়েছে।
পতাকায় ব্যবহৃত সবুজ ও সোনালি অস্ট্রেলিয়ার জাতীয় রং। নতুন চাঁদ ইসলামের প্রতীক, যা দীপপুঞ্জটির অধিকাংশ মানুষের ধর্ম। আর সাউদার্ন ক্রস অস্ট্রেলিয়া এবং দক্ষিণ গোলার্ধের প্রতীক।
টেংরাটিলা গ্যাসক্ষেত্র

টেংরাটিলা বাংলাদেশের সুনামগঞ্জে অবস্থিত একটি প্রাকৃতিক গ্যাসক্ষেত্র। এটি বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড (বাপেক্স)-এর নিয়ন্ত্রণাধীন একটি প্রতিষ্ঠান। ১৯৫৯ সনে সর্বপ্রথম দেশের শিল্পখাতে গ্যাস সংযোগ দেয়া হয় এই গ্যাসক্ষেত্র থেকে।
২০০৩ সালে নাইকো-বাপেক্স যৌথ উদ্যোগে একটি চুক্তির মাধ্যমে টেংরাটিলা গ্যাসক্ষেত্র থেকে নাইকোকে গ্যাস উত্তোলনের দায়িত্ব দেওয়া হয়। কূপ খনন শুরু হলে গ্যাসক্ষেত্রটিতে বিস্ফোরণ হয়। বিস্ফোরণের ফলে গ্যাসক্ষেত্র এবং তার আশপাশের এলাকায় পরিবেশ ও জনজীবনের ব্যাপক ক্ষতি করে। ২০০৫ সালের ৭ জানুয়ারি ও ২৪ জুন যথাক্রমে প্রথম ও দ্বিতীয় বিস্ফোরণ ঘটে।
সেন্ট কিটস ও নেভিসে ইসলাম

২০০৯ এর পিউ রিসার্চ সেন্টারের প্রতিবেদন অনুসারে, সেন্ট কিটস ও নেভিসে মুসলমানরা প্রায় জনসংখ্যার ০.১%। দ্বীপপুঞ্জে দুটি ইসলামী কেন্দ্র/মসজিদ এবং বেশ কয়েকটি ইসলামী সংগঠন রয়েছে। উইন্ডসর বিশ্ববিদ্যালয় স্কুল অফ মেডিসিনের মতো স্থানীয় বিশ্ববিদ্যালয়গুলোতে মুসলিম ছাত্র সংগঠনগুলোও উপস্থিত রয়েছে।
রয়্যাল ফুটবল ক্লাব ওস্টেন্ডে

কনিঙ্কলিয়েকে ভোয়েতবাল ওস্টেন্ডে (এছাড়াও কেভি ওস্টেন্ডে ( বা ), রয়্যাল ফুটবল ক্লাব ওস্টেন্ডে ,অথবা শুধুমাত্র কেভিও নামে পরিচিত) হচ্ছে ওস্টেন্ডে ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৯০৪ সালে প্রতিষ্ঠিত হয়েছে। কেভি ওস্টেন্ডে তাদের সকল হোম ম্যাচ ওস্টেন্ডের ভের্সলেস এরিনায় খেলে থাকে; যার ধারণক্ষমতা হচ্ছে ৮,৪০০। বর্তমানে এই ক্লাবের ম্যানেজারের দায়িত্ব পালন করছেন আলেক্সান্ডার ব্লেসিন এবং সভাপতির দায়িত্ব পালন করছেন ফ্রাঙ্ক ডির্কেন্স। ফরাসি মধ্যমাঠের খেলোয়াড় কেভিন ভন্দেদ্রিশ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, কেভি ওস্টেন্ডে এপর্যন্ত ৪টি শিরোপা জয়লাভ করেছে; যার মধ্যে ২টি বেলজীয় দ্বিতীয় বিভাগ এবং ২টি বেলজীয় দ্বিতীয় বিভাগ চূড়ান্ত পর্ব শিরোপা রয়েছে।
ওয়াসলান্ড-বেভেরেন

ওয়াসলান্ড-বেভেরেন হচ্ছে বেভেরেন ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ বি-এ খেলে। এই ক্লাবটি ১৯৩৬ সালে প্রতিষ্ঠিত হয়েছে। ওয়াসলান্ড-বেভেরেন তাদের সকল হোম ম্যাচ বেভেরেনের ফ্রিথিল স্টাডিওনে খেলে থাকে; যার ধারণক্ষমতা হচ্ছে ৮,১৯০। বর্তমানে এই ক্লাবের ম্যানেজারের দায়িত্ব পালন করছেন নিকি হায়েন এবং সভাপতির দায়িত্ব পালন করছেন ডির্ক হুয়ক। যুগোস্লাভীয় রক্ষণভাগের খেলোয়াড় আলেকসান্দ্র ভুকোতিচ এই ক্লাবের অধিনায়কের দায়িত্ব পালন করছেন।
বশির আহমেদ (বাংলাদেশী ক্রীড়াবিদ)

বশির আহমেদ (জন্ম: ১৯৪১) হলেন একজন প্রাক্তন বাংলাদেশী ক্রীড়াবিদ।
বশির ১৯৪১ সালের ১ জানুয়ারি তারিখে ঢাকার মাহুত-তুলি এলাকায় জন্মগ্রহণ করেছেন। তবে তিনি জানিয়েছেন এ জন্মতারিখ সঠিক নয়। তাঁর জন্ম জৈষ্ঠ্য মাসের মাঝামাঝিতে। তিনি আরমানিটোলা সরকারি উচ্চ বিদ্যালয় হতে পড়াশোনা করেছেন। ঢাকা বিশ্ববিদ্যালয়ে ভর্তি হওয়ার পরে তিনি হকি, ফুটবল, অ্যাথলেটিকস এবং ক্রিকেট খেলায় নিজেকে সংযুক্ত করেছিলেন।
বশির বাংলাদেশ জাতীয় মহিলা হকি দলের কোচের দায়িত্ব পালন করেছিলেন। তিনি হকি খেলার আন্তর্জাতিক পর্যায়ে রেফারির দায়িত্ব পালন করার পাশাপাশি ঘরোয়া ফুটবলেও রেফারির দায়িত্ব পালন করেছেন। এছাড়াও তিনি বাংলাদেশ ফুটবল ফেডারেশনের (বাফুফে) রেফারি কমিটির চেয়ারম্যান ছিলেন। ১৯৯২ সাল হতে ১৯৯৬ সাল পর্যন্ত তিনি বাংলাদেশ অলিম্পিক সংস্থার মহাসচিবের দায়িত্ব পালন করেছেন।
তিনি ১৯৫৯ সালে ন্যাশনাল ব্যাংক অব পাকিস্তানের লোকাল প্রিন্সিপাল অফিসে ক্লার্ক হিসেবে যোগদান করেন। ন্যাশনাল ব্যাংক অব পাকিস্তান বর্তমানে সোনালী ব্যাংক। এ ব্যাংক থেকেই ডেপুটি জেনারেল ম্যানেজার হিসেবে অবসরগ্রহণ করেন।
ভিক্টোরিয়া এসসি
ন্যাশনাল ব্যাংক অব পাকিস্তান
সোনালী ব্যাংক
ঢাকা মোহামেডান
ভিক্টোরিয়া এসসি
ঢাকা মোহামেডান
পূর্ব পাকিস্তান
ঢাকা বিভাগ
জগন্নাথ কলেজ
ইলম

আরবী ভাষায় (, "ইলম") শব্দটি দ্বারা জ্ঞান, অনুধাবন ও উপলব্ধি করা কে বোঝানো হয়। বাংলা ভাষায় কখনো কখনো এলেম শব্দটি দ্বারাও একে বোঝানো হয়, যার অর্থ হল; জ্ঞান, বুদ্ধিমত্তা বা বিদ্যা তবে ইসলামী পরিভাষায় শব্দটি দ্বারা প্রায়শই শুধুমাত্র 'ইসলামি জ্ঞান' কে বোঝানো হয়ে থাকে।
আরবি বহুবচনে এবং উসমানীয় তুর্কিতে এটি "উলুম" নামে পরিচিত।
অক্সফোর্ড ইংরেজি ডিকশনারি অনুসারে জ্ঞান শব্দটি "অভিজ্ঞতা বা শিক্ষার মাধ্যমে অর্জিত ঘটনা, তথ্য এবং দক্ষতা; কোনো বিষয়ের তাত্ত্বিক বা ব্যবহারিক বোঝাপড়া।"-কে বোঝায়।
পাশ্চাত্য বিশ্বে জ্ঞান বলতে কোন বস্তু, দিব্য বা শারীরিক সম্পর্কিত তথ্যকে বোঝায়, তবে ইসলামী দৃষ্টিতে 'ইলম' একটি সর্বাত্মক শব্দ যা জ্ঞান, অনুধাবন ও উপলব্ধি করাকে নির্দেশ করে থাকে।
কুরআনে 'আলিম' শব্দটি ১৪০ বার এবং 'আল-ইলম' শব্দটি ২৭ বার এসেছে। সব মিলিয়ে 'ইলম এবং এ'সম্পর্কিত শব্দগুলি ব্যবহার করা হয়েছে এমন আয়াতের সংখ্যা মোট ৭০৪টি। এছাড়াও ক্বালাম (কলম) শব্দটি ২ বার এবং ২৩০টি আয়াতে 'আল-কিতাব' শব্দটি এসেছে, যার মধ্যে ৮১টি আয়াতে এর দ্বারা 'আল-কুরআন' কে বোঝানো হয়েছে। এছাড়াও ইলম সম্পর্কিত অন্যান্য শব্দ উল্লেখ করা হয়েছে আরও ৩১৯টি আয়াতে।
বিভিন্ন গুরুত্ত্বপূর্ণ হাদিস গ্রন্থে 'ইলম' বা জ্ঞানের উপর ভিত্তি করে নির্দিষ্টসংখ্যক পরিচ্ছেদ রয়েছে।
টনি গ্রে

অ্যান্থনি হোলিস গ্রে (; জন্ম: ২৩ মে, ১৯৬৩) পোর্ট অব স্পেন এলাকায় জন্মগ্রহণকারী ত্রিনিদাদ ও টোবাগীয় সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮৫ থেকে ১৯৯১ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো, ইংরেজ কাউন্টি ক্রিকেটে সারে এবং দক্ষিণ আফ্রিকান ক্রিকেটে ওয়েস্টার্ন ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন টনি গ্রে।
১৯৮৩-৮৪ মৌসুম থেকে ১৯৯৪-৯৫ মৌসুম পর্যন্ত টনি গ্রে’র প্রথম-শ্রেণীর খেলোয়াড়ী জীবন চলমান ছিল। ত্রিনিদাদের দীর্ঘদেহী ফাস্ট বোলার ছিলেন টনি গ্রে। ৬ ফুট ৬ ইঞ্চি উচ্চতার অধিকারী তিনি। এরফলে, বেশ জোড়ালো বাউন্স প্রদানে প্রকৃত পেসারের ন্যায় ভীতিপ্রদ ভূমিকা রাখতেন।
১৯৮৪ থেকে ১৯৮৫ সাল পর্যন্ত ত্রিনিদাদ ও টোবাগোর প্রতিনিধিত্ব করেছিলেন টনি গ্রে। ১৯৮৫ থেকে ১৯৯০ সাল পর্যন্ত ইংরেজ কাউন্টি চ্যাম্পিয়নশীপে সারের পক্ষে খেলেন। এছাড়াও, ১৯৯৩-৯৪ মৌসুম পর্যন্ত দক্ষিণ আফ্রিকার ঘরোয়া আসরে ওয়েস্টার্ন ট্রান্সভালের পক্ষে খেলেছিলেন।
সমগ্র খেলোয়াড়ী জীবনে পাঁচটিমাত্র টেস্ট ও পঁচিশটি একদিনের আন্তর্জাতিকে অংশগ্রহণ করেছেন টনি গ্রে। ২৪ অক্টোবর, ১৯৮৬ তারিখে ফয়সালাবাদে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ১২ মার্চ, ১৯৮৭ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
১৯৮৬-৮৭ মৌসুমে পাকিস্তান ও নিউজিল্যান্ড দলের বিপক্ষে পাঁচ টেস্টে খেলেছিলেন। ১৯৮৫ থেকে ১৯৯১ সাল পর্যন্ত ২৫টি একদিনের আন্তর্জাতিকে অংশ নেন। পোর্ট অব স্পেনের কুইন্স পার্ক ওভালের নিজ শহরের মাঠে অস্ট্রেলিয়ার বিপক্ষে ব্যক্তিগত সেরা বোলিং পরিসংখ্যান ৬/৫০ গড়েন।
পরিসংখ্যান অনুযায়ী ত্রিনিদাদীয় পেসার টনি গ্রেগের আন্তর্জাতিক খেলোয়াড়ী জীবন অনেকাংশেই দূর্ভাগ্যজনক ছিল। টেস্টে তিনি ১৭.১৩ গড়ে সুন্দর বোলিং করেছিলেন। ভারতীয় উপমহাদেশে বেশ সফলতা পান। একদিনের আন্তর্জাতিকে ১৮ গড়ে উইকেট পেয়েছেন। প্রতি ২৮ বলে একটি করে উইকেট পেতেন। তবে, ক্রমাগত আঘাতপ্রাপ্তির পাশাপাশি ম্যালকম মার্শাল, জোয়েল গার্নার এবং পরবর্তীতে কার্টলি অ্যামব্রোস, কোর্টনি ওয়ালশ ও উদীয়মান ইয়ান বিশপের উত্থান তাকে পিছিয়ে দেয়। এরফলে, তার টেস্ট দলে পুনরায় অংশগ্রহণের সম্ভাবনা স্তিমিত হয়ে পড়ে।
ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন তিনি। ত্রিনিদাদ ও টোবাগো দলের কোচের দায়িত্ব পালন করেন। এছাড়াও, বেতারে ক্রিকেট ধারাভাষ্যকার হিসেবে সম্পৃক্ত রয়েছেন।
নৃত্যনাট্য চিত্রাঙ্গদা

নৃত্যনাট্য চিত্রাঙ্গদা হল রবীন্দ্রনাথ ঠাকুরের লেখা প্রথম পূর্ণাঙ্গ নৃত্যনাট্য। ১৯৩৬ সালে কলকাতায় অভিনয়ের উদ্দেশ্যে প্রকাশিত এই নৃত্যনাট্যটির সঙ্গে ১৮৯২ সালে রচিত "চিত্রাঙ্গদা " কাব্যনাট্যের বিষয়বস্তু ও তত্ত্ব এক ও অভিন্ন। মহাভারতের আদিপর্বে বর্ণিত অর্জুন ও চিত্রাঙ্গদার প্রণয়োপাখ্যান অবলম্বনে গড়ে উঠেছে এই নৃত্যনাট্যের নাট্যবস্তু।
১৯৩৬ সালের মার্চে কলকাতার নিউ এম্পায়ার থিয়েটারে এটি প্রথম অভিনীত হয়।
নৃত্যনাট্যটির ভূমিকায় আখ্যানসূত্রটি ধরিয়ে দিয়ে রবীন্দ্রনাথ লিখেছেন:
মণিপুররাজের ভক্তিতে তুষ্ট হয়ে শিব বর দিয়েছিলেন যে তাঁর বংশে কেবল পুত্রই জন্মাবে। তৎসত্ত্বেও যখন রাজকুলে চিত্রাঙ্গদার জন্ম হল তখন রাজা তাঁকে পুত্ররূপেই পালন করলেন। রাজকন্যা অভ্যাস করলেন ধনুর্বিদ্যা, শিক্ষা করলেন যুদ্ধবিদ্যা, রাজদণ্ডনীতি।
অর্জুন দ্বাদশবর্ষব্যাপী ব্রহ্মচর্যব্রত গ্রহণ করে ভ্রমণ করতে করতে এসেছেন মণিপুরে। তখন এই নাটকের আখ্যান আরম্ভ। 
নৃত্যনাট্যের মূল আখ্যানটি নিম্নরূপ: 
এক দিন পুরুষবেশী চিত্রাঙ্গদা সখিদের নিয়ে শিকারের সন্ধানে বেরিয়েছিলেন। অরণ্যের গভীরে অর্জুনের সঙ্গে তাঁর দেখা হল। অর্জুনের সম্মুখে বীরত্ব প্রদর্শনের উদ্দেশ্যে চিত্রাঙ্গদা তাঁকে আহ্বান করলেন যুদ্ধে। কিন্তু অর্জুন সকৌতুকে অবজ্ঞা করলেন তাঁকে। এদিকে চিত্রাঙ্গদার মনও উদ্বেলিত হল কাঙ্ক্ষিত বীর অর্জুনের প্রতি। পরদিন চিত্রাঙ্গদা তাঁকে "হৃদয় মন প্রাণ" নিবেদন করতে গেলেন। কিন্তু অর্জুন তাঁর ব্রহ্মচর্য ব্রতের দোহাই দিয়ে প্রত্যাখ্যান করলেন। নিদারুণ দুঃখে চিত্রাঙ্গদা অর্জুনের হৃদয় হরণ করার জন্য মদনের আরাধনা করলেন। অবশেষে মদন এক বছরের জন্য চিত্রাঙ্গদাকে অপরূপা লাবণ্যময়ী রূপ দান করলেন।
এবার সুরূপা চিত্রাঙ্গদাকে দেখে মুগ্ধ হয়ে তাঁকে প্রেম নিবেদন করেন অর্জুন। চিত্রাঙ্গদার মনে তাঁর মায়ালব্ধ সৌন্দর্যের ক্ষণস্থায়িত্বের কথা চিন্তা করে সৃষ্টি হয় এক অদ্ভুত দ্বন্দ্ব। অর্জুনকে সতর্ক করে তিনি বলেন:
কিন্তু অর্জুন তাঁর সর্বস্ব সমর্পণ করেন সেই "মিথ্যার পায়ে"।
এদিকে চিত্রাঙ্গদার অনুপস্থিতিতে মণিপুরে দস্যুরা হানা দিল। গ্রামবাসীরা তাঁদের রাজকুমারীর নামে একজোট হয়ে চলেছে দস্যুদলের বিরুদ্ধে যুদ্ধে। তাঁদের রণহুঙ্কার শুনে প্রশ্ন করে অর্জুন জানলেন, রাজ্যের রাজকুমারী চিত্রাঙ্গদা স্নেহবলে মাতা ও বাহুবলে রাজা। কিন্তু তিনি "গোপন ব্রতচারিণী"; তাই তাঁদেরই আত্মরক্ষায় অস্ত্রধারণ করতে হয়েছে। "ক্ষত্রিয়বাহুর ভীষণ শোভা" সেই চিত্রাঙ্গদাকে দেখতে উদ্বেলিত হলেন অর্জুন। সুরূপা-ছদ্মবেশী চিত্রাঙ্গদা প্রকৃত রাজকুমারীর রূপের দৈন্যের কথা উল্লেখ করলেও অর্জুন কর্ণপাত করলেন না তাতে। চিত্রাঙ্গদা পুনরায় ফিরে এলেন মদনের কাছে। অনুরোধ করলেন দেবতার বর ফিরিয়ে নেওয়ার জন্য। মদনও ইচ্ছা পূরণ করলেন তাঁর।
পরদিন চিত্রাঙ্গদা স্বরূপে উপস্থিত হলেন অর্জুনের সম্মুখে। সাহসের সঙ্গে ঘোষণা করলেন:
এইরূপে অর্জুনও ধন্য হলেন চিত্রাঙ্গদাকে পেয়ে।
"নৃত্যনাট্য চিত্রাঙ্গদা"-র সংলাপগুলি কবিতা ও গানের আকারে রচিত। নৃত্যনাট্যের উল্লেখক্রম অনুযায়ী সংলাপের তালিকা নিচে দেওয়া হল :
দ্য গার্ডেন আইল্যান্ড

দ্য গার্ডেন আইল্যান্ড হল হাওয়াই দ্বীপপুঞ্জের লিহুয়ে ভিত্তিক একটি দৈনিক সংবাদপত্র। এই সংবাদপত্রটি কাউয়াই এবং নিহাউ দ্বীপ দুটির সংবাদ প্রকাশ করে। "দ্য গার্ডেন আইল্যান্ড" ১৯০২ সালে প্রতিষ্ঠিত হয়। এটি পূর্বে "স্ক্রিপস লীগ নিউজপেপার্সের" মালিকানাধীন ছিল, যে কোম্পানিটিকে ১৯৯৬ সালে পুলিৎজার অধিগ্রহণ করে; পরে ২০০৫ সালে পুলিৎজারকে লি এন্টারপ্রাইজেস অধিগ্রহণ করে। ২০১৩ সালের জানুয়ারি মাসে "হনুলুলু স্টার-এ্যাডভারটাইজারের" প্রকাশক ওয়াহু পাবলিকেশনস ইনক. লি এন্টারপ্রাইজেসের কাছ থেকে দ্য গার্ডেন আইল্যান্ডকে কিনে নেয়।
জায়ার

জায়ার (), সরকারিভাবে জয়ার প্রজাতন্ত্র (; ), ১৯৭১-১৯৯৭ সালের স্বাধীন রাষ্ট্র ও মধ্য আফ্রিকার একটি সার্বভৌম রাষ্ট্র যা বর্তমানে গণতান্ত্রিক কঙ্গো প্রজাতন্ত্র নামে পরিচিত।
বিলচলন শহীদ সামসুজ্জোহা সরকারি কলেজ

বিলচলন শহীদ সামসুজ্জোহা সরকারি কলেজ বাংলাদেশের নাটোর জেলার গুরুদাসপুর উপজেলায় অবস্থিত একটি সরকারি মহাবিদ্যালয়।
বিলচলন শহীদ সামসুজ্জোহা সরকারি কলেজ নাটোরের গুরুদাসপুর উপজেলা সদরে অবস্থিত। 
১৯৬৯ সালে এদেশে পাকিস্তানি স্বৈরশাসনের বিরুদ্ধে দূর্বার গণ আন্দোলন হয়েছিল। সেই সময় রাজশাহী বিশ্ববিদ্যালয়ের শিৰক ড. সামসুজ্জোহা বাঙ্গালির স্বাধিকার আন্দোলনরত ছাত্র-জনতার স্বার্থ ও জীবনরর্ৰাথে অকুতো ভয়ে এগিয়ে এসেছিলেন এবং প্রাণ বিসর্জন দিয়েছিলেন। তিনি ১৯৪৭ সাল থেকে ১৯৬৯ সালের ভিতরে শহীদ হওয়া বিশ্ববিদ্যালয়ের প্রথম শিৰক। বাংলাদেশের শত সহস্র শহীদের মধ্যে যে গুটিকয় ব্যক্তি প্রতীকে পরিণত হয়েছেন ত্যাগের, সাহসের ও মহত্ত্বের মহীমায় তারমধ্যে একজন হলেন শহীদ ড. সামসুজ্জোহা।
১৯৬৫ সাল। অত্র এলাকায় একটি কলেজ প্রতিষ্ঠার জন্য এবছরের ২৫ শে জুলাই একটি সভা অনুষ্ঠিত হয়। সভায় অত্র এলাকায় একটি কলেজ প্রতিষ্ঠার বিষয়ে সর্বসম্মত সিদ্ধান্ত গৃহীত হয়। শুর্ব হয় অর্থ সংগ্রহ ও কলেজ প্রতিষ্ঠার জন্য জমি নির্বাচন কাজ। এলাকার ধনাঢ্য ব্যক্তিগণ অর্থ সংগ্রহ ও জমি সংগ্রহের কাজে এগিয়ে আসেন। অতঃপর কলেজের নামকরণের বিষয়টি নিয়ে আলোচনা হয়। বিভিন্ন নাম প্রস্তাব করা হয় বিভিন্ন মহল হতে। এলাকাবাসী কলেজটির নাম শাহমখদুম কলেজ রাখার বিষয়ে প্রস্তাব করেন। এভাবে সময় অতিবাহিত হয় প্রায় চারবছর, আসে ১৯৬৯ সাল, আসে ১৮ই ফেব্র্বয়ারী।
১৮ ফেব্র্বয়ারী আমাদের জাতীয় ইতিহাসে একটি স্মরণীয় দিন। ১৯৬৯ সালের ঐ দিনে ড. জোহাকে হত্যার সাথে সাথে যে গণঅভ্যূত্থান ঘটে, তারই পরিণতি আমাদের মুক্তিযুদ্ধ, অতপর স্বাধীন বাংলাদেশ| শহীদ ড. সামসুজ্জোহার আত্মার প্রতি শ্রদ্ধা নিবেদনে ও তার স্মৃতিকে অমৱান করার লৰ্যে তৎকালীন রাজশাহী অঞ্চলের ছাত্র সংগ্রাম পরিষদের সভাপতি ১৯৯৬ এ আওয়ামীলীগ সরকারের প্রতিমন্ত্রী ও বর্তমান জাতীয় সংসদের সদস্য জনাব অধ্যাপক মোঃ আব্দুল কুদ্দুস সাহেবের প্রস্তাবনায় অত্র এলাকার সর্বস্তরের জনতার সমর্থনে ১৪/০৩/১৯৬৯ তারিখে প্রস্তাবিত শাহমখদুম নাম পরিবর্তন করে কলেজটির নামকরণ করা হয় বিলচলন শহীদ সামসুজ্জোহা কলেজ এবং এ নাম পরিবর্তন ২৩/০৬/১৯৬৯ তারিখের কলেজ গভর্নিং বডির সভায় সর্বসম্মতভাবে অনুমোদিত হয়। অতপর রাজশাহী শিৰাবোর্ড হতে স্বীকৃতি প্রাপ্তির মাধ্যমে ০১ লা জুলাই ১৯৬৯ সালে উচ্চ মাধ্যমিক পর্যায়ে মানবিক ও বাণিজ্য বিভাগে শিৰার্থী ভর্তির মধ্য দিয়ে শিক্ষা কার্যক্রম শুরু হয়।
বিদ্যালয়টিতে মোট তিনটি সুবিশাল ভবন রয়েছে সাধারণ শিক্ষার্থীদের জন্য, ভবনগুলোতে মোট কক্ষের সংখ্যা ৮৯টি; যার মধ্যে ৫৬টি ক্লাসরুম হিসেবে ব্যবহার করা হয়। এছাড়া একটি কক্ষ গ্রন্থাগার এবং একটি কক্ষ সততা স্টোর হিসেবে ব্যবহৃত হয়।
কলেজটির বর্তমান অধ্যক্ষ হলেন প্রফেসর ড. মোঃ একরামুল হক।
শিক্ষকসংখ্যা : ৯০
প্রদর্শক : ৫
শরীরচর্চা শিক্ষক : ১
গ্রন্থাগারিক : ১
সহকারি গ্রন্থাগারিক : ১
কর্মচারী সংখ্যা : ১৫
উচ্চ মাধ্যমিক ও স্নাতক পর্যায়ের পাঠ দান অব্যাহত আছে।
একাদশ শ্রেণি থেকে স্নাতক পর্যন্ত পড়ালেখা করার সুযোগ রয়েছে। মোট শিক্ষার্থীর সংখ্যা প্রায় ৪০০০ জন। বিজ্ঞান, মানবিক ও ব্যবসায় শিক্ষা বিভাগে পড়ার সুযোগ রয়েছে।
বিদ্যালয়ের ছাত্রদের জন্য পোশাকের নির্ধারিত রঙ সাদা ও কালো। তবে, শিক্ষার্থীরা সহশিক্ষা কার্যক্রমের অংশ হিসেবে বাংলাদেশ স্কাউটসের নির্ধারিত পোশাক পরিধান করে থাকে।
বিদ্যালয়ে সহশিক্ষা কার্যক্রম হিসেবে কাব স্কাউটিং চালু আছে।
নাটোর সিটি কলেজ

নাটোর সিটি কলেজ বাংলাদেশের রাজশাহী বিভাগের নাটোর জেলার একটি মহাবিদ্যালয়।
নাটোর শহরের কতিপয় বিদ্যোৎসাহী ব্যক্তির উদ্যোগে ১০ই জুলাই ১৯৯৮ সালে কলেজটি প্রতিষ্ঠিত হয়। শহরের নাটোরঢাকা বাইপাস সংলগ্ন এলাকায় কলেজ ক্যাম্পাসটি অবস্থিত। এর উত্তরে নাটোর রেলওয়ে স্টেশন, পুর্বে ঐতিহ্যবাহী তেবারিয়া হাট, দক্ষিণে নাটোর সুগার মিলস এবং পশ্চিমে বনবেলঘড়িয়া বাইপাস অবস্থিত।
গোলাম মোস্তফা (জয়পুরহাটের রাজনীতিবিদ)

গোলাম মোস্তফা বাংলাদেশের জয়পুরহাট জেলার রাজনীতিবিদ, প্রকৌশলী ও জয়পুরহাট-২ (কালাই-ক্ষেতলাল-আক্কেলপুর) আসনের সাবেক সংসদ সদস্য।
গোলাম মোস্তফা জয়পুরহাট জেলায় আক্কেলপুর উপজেলায় গোপীনাথপুর উওর পাড়াই জন্মগ্রহণ করেন।
গোলাম মোস্তফা একজন প্রকৌশলী। তিনি ২০০৮ সালের নবম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে জয়পুরহাট-২ (কালাই-ক্ষেতলাল-আক্কেলপুর) আসন থেকে আওয়ামী লীগ এর প্রার্থী আবু সাইদ আল মাহমুদ স্বপন কে ১৬০০ ভোটের ব্যবধানে হারিয়ে সংসদ সদস্য নির্বাচিত হয়েছিলেন। তিনি বাংলাদেশ প্রকৌশল বিশ্ববিদ্যালয় (বুয়েট) এর শিক্ষার্থী ছিলেন এবং বাংলাদেশ জাতীয়তাবাদী ছাত্রদল এর কেন্দ্রীয় কমিটির সহ-সভাপতি ছিলেন।জয়পুরহাট জেলা বিএনপির ভারপ্রাপ্ত সভাপতির দায়িত্ব পালন করেছেন বহুদিন বর্তমানে তিনি বিএনপির কেন্দ্রীয় কমিটির সদস্য ।
শাহ মসজিদ, এসফাহান

শাহ মসজিদ (ফার্সি: مسجد شاه) ইরানের এসফাহনে অবস্থিত একটি মসজিদ। নাকশে জাহন চত্বরের দক্ষিণ দিকে মসজিদটি অবস্থিত। পারস্যের শাহ আব্বাসের আদেশে সাফাভি রাজবংশের সময়ে এটি নির্মিত হয়েছিল। ইরানি বিপ্লবের পরে "ইমাম মসজিদ "নামেও এটি পরিচিত ছিল।
এটি ইসলামি যুগে পারস্যদেশীয় স্থাপত্যের অন্যতম শ্রেষ্ঠ নিদর্শন হিসাবে বিবেচিত হয়। শাহ মসজিদটি ইউনেস্কোর বিশ্ব ঐতিহ্য হিসাবে নাকশে জাহন চত্বরের সাথে তালিকাভুক্ত হয়েছে। মসজিদটির নির্মাণকাজ ১৬১১ সালে শুরু হয়েছিল এবং এর জাঁকজমক মূলত এটির সাত রঙের পচ্চিকারি টালিসমূহ এবং চারুলিপি শিলালিপিগুলির সৌন্দর্যের কারণে।
ইরানের ২০,০০০ রিয়াল নোটের বিপরীতে মসজিদটির নকশা করা হয়েছে।
নির্মল জেলা

নির্মল জেলাটি ভারতের তেলেঙ্গানা রাজ্যের উত্তর অঞ্চলে অবস্থিত একটি প্রশাসনিক জেলা। রাজ্যের জেলা পুনর্গঠনের আগে এটি আদিলাবাদ জেলার একটি অংশ ছিল।
জেলাটি দাক্ষিণাত্য মালভূমিতে অবস্থিত যা গোদাবরী নদীর অববাহিকায় উর্বর জমি নিয়ে গঠিত; গোদাবরী নদী জেলার দক্ষিণ সীমানা ধরে বয়ে চলেছে। জেলাটি ৩৮৪৫ বর্গকিলোমিটার (১৪৮৫ বর্গ মাইল) জুড়ে বিস্তৃত। জেলাটি উত্তরে আদিলাবাদ, উত্তর পূর্বে কোমারাম ভীম, পূর্বে মঞ্চেরিয়াল, দক্ষিণে জগতিয়াল ও নিজামাবাদ (দক্ষিণে গোদাবরী নদীর সাথে) এবং পশ্চিমে মহারাষ্ট্র রাজ্যের নান্দেড় জেলার দ্বারা সীমাবদ্ধ।
ভারতের ২০০১ সালের জনগণনা অনুসারে, এই জেলার জনসংখ্যা হল ৭০৯,৪১৮ জন। তেলঙ্গানার জেলাগুলির মধ্যেই এখানেই সর্বোচ্চ পুরুষ এবং মহিলার অনুপাত রয়েছে, যেখানে প্রতি ১০০০ জন পুরুষ পিছু ১০৪৬ জন মহিলা রয়েছেন। জনসংখ্যার ৭৮% এরও বেশি লোকজন গ্রামাঞ্চলে বসবাস করেন। জেলার জনঘনত্ব প্রতি বর্গকিলোমিটারে মাত্র ১৮৫ জন যা তেলঙ্গানার সমস্ত জেলার মধ্যে ষষ্ঠ সর্বনিম্ন জনসংখ্যার ঘনত্ব।
জেলাটি দুটি রাজস্ব বিভাগ- নির্মল এবং ভৈন্সা এবং ১৯টি মন্ডল বা সাবডিভিশন নিয়ে গঠিত।.
কোকোস (কিলিং) দ্বীপপুঞ্জে ইসলাম

কোকোস (কিলিং) দ্বীপপুঞ্জের সংখ্যাগরিষ্ঠ ধর্ম হল ইসলাম। ২০১৬ সালের আদমশুমারি অনুসারে, জনসংখ্যার ৭৫% জনগণ মুসলিম ছিলেন।
জাতিগত মালয় এবং ইন্দোনেশীয় বংশোদ্ভূত শ্রমিকদের নিয়ে আসার কারণে কোকোস (কিলিং) দ্বীপপুঞ্জ এবং ক্রিসমাস দ্বীপে মুসলমানদের বিশাল জনসংখ্যা। কোকোস (কিলিং) দ্বীপপুঞ্জের দুটি জনবহুল দ্বীপের জনসংখ্যা সাধারণত পশ্চিম দ্বীপের জাতিগত ইউরোপীয়দের (প্রায় ১২০ জন) এবং হোম আইল্যান্ডে জাতিগত মালয় (প্রায় ৫০০) এর মধ্যে বিভক্ত।
দ্বীপের মূল মুসলিম সংগঠন হলো ইসলামিক কাউন্সিল অফ কোকোস কিলিং দ্বীপপুঞ্জ।
দ্বীপপুঞ্জের তিনটি মসজিদ রয়েছে যার মধ্যে সবচেয়ে সাম্প্রতিকতম ঐতিহ্য তালিকাভুক্ত পশ্চিম দ্বীপ মসজিদ।
ইসাডোরা ডানকান

অ্যাঞ্জেলা ইসাডোরা ডানকান (২৬ মে ১৮৭৭ বা ২৭ মে ১৮৭৮ - ১৪ সেপ্টেম্বর ১৯২৭) ছিলেন একজন মার্কিন নৃত্যশিল্পী। তিনি ইউরোপ জুড়ে নৃত্য পরিবেশন করে বিপুল খ্যাতি অর্জন করেন। ক্যালিফোর্নিয়ায় জন্মগ্রহণ করা ও বেড়ে ওঠা ডানকান ২২ থেকে ৫০ বছর পর্যন্ত পশ্চিম ইউরোপ ও সোভিয়েত ইউনিয়নের বসবাস করতেন এবং নৃত্য পরিবেশন করতেন। ৫০ বছর বয়সে তার ওড়না গাড়ির চাকার এক্সেলে পেঁচিয়ে সংগঠিত দুর্ঘটনায় ফ্রান্সের নিসে তার মৃত্যু হয়।
ইসাডোরা ডানকান ক্যালিফোর্নিয়ার সান ফ্রান্সিস্কোতে জন্মগ্রহণ করেন। তার পিতা জোসেফ চার্লস ডানকান (১৮১৯-১৮৯৮) ছিলেন একজন ব্যাংক কর্মকর্তা, খনির প্রকৌশলী ও শিল্প সমঝদার; এবং তার মাতা ম্যারি ইসাডোরা গ্রে (১৮৪৯-১৯২২)। তিনি তার পিতামাতার চার সন্তানের মধ্য সর্বকনিষ্ঠ। তার দুই বড় ভাই হলেন অগাস্টিন ডানকান ও রেমন্ড ডানকান; এবং বড়বোন এলিজাবেথ ডানকানও একজন নৃত্যশিল্পী ছিলেন।
ডানকানের শিশু অবস্থায় তার পিতামাতার বিবাহবিচ্ছেদ ঘটে, এবং তার মাতা তাদের পরিবার নিয়ে ক্যালিফোর্নিয়ার ওকল্যাণ্ডে চলে যান। সেখানে তিনি দর্জির কাজ করতেন এবং পিয়ানো শিখাতেন। ছয় থেকে দশ বছর পর্যন ইসাডোরা বিদ্যালয়ে পড়াশোনা করেন, এবং এরপর পড়াশোনা ত্যাগ করেন। তার পরিবারের দৈন্যতার কারণে তিনি ও তার তিন ভাইবোন স্থানীয় ছেলেমেয়েদের নাচ শিখিয়ে অর্থ উপার্জন করতেন।
কাইজার চৌধুরী

কাইজার চৌধুরী (জন্ম:১৫ নভেম্বর ১৯৪৯) বাংলাদেশী লেখক,ব্যাংকার। ২০১৩ সালে শিশু সাহিত্যে অবদানের জন্য বাংলা একাডেমি সাহিত্য পুরস্কার পান।
১৯৪৯ সালের ১৫ ই নভেম্বর ঢাকা জেলার মহুতটুলিতে গ্রামে জন্মগ্রহণ করেন। পৈত্রিক নিবাস মুন্সীগঞ্জ জেলার গজারিয়া উপজেলায়। তাঁর বাবা বাংলাদেশ ব্যাংকের সাবেক ডেপুটি গর্ভনর আমিনুল হক চৌধুরী, মা নূর-ই–আক্তার বানু গৃহিণী ছিলেন। ঢাকা বিশ্ববিদ্যালয় হতে অর্থনীতি বিষয়ে স্মাতক ও স্মাতকত্তোর ডিগ্রী অর্জন করেন। তার বোন অভিনয়শিল্পী মিতা চৌধুরী (১৯৫৮-২০২৩)।
কাইজার চৌধুরী ১৯৭৫ সালে গ্রিন্ডলেজ ব্যাংকে যোগ দেওয়ার মাধ্যমে তাঁর ব্যাংকিং কর্মজীবন শুরু করেন।১৯৯৯ থেকে ২০০৪ সাল পর্যন্ত ওয়ান ব্যাংকের উপব্যবস্থাপনা পরিচালক হিসেবে দায়িত্ব পালন করেন।২০০৫ সালে এবি ব্যাংকে ব্যবস্থাপনা পরিচালক হিসেবে যোগ দেন। ২০১১ সালে এবি ব্যাংক লিমিটেডের প্রেসিডেন্ট ও ব্যবস্থাপনা পরিচালক হিসেবে নিয়োগ পেয়েছেন। বর্তমানে তিনি অবসরপ্রাপ্ত।
আনবলিপ্পু

আনবলিপ্পু (; 'অর্থ' উপস্থাপন) হচ্ছে ১৯৬৯ সালে মুক্তিপ্রাপ্ত একটি তামিল চলচ্চিত্র যেটি পরিচালনা করেছিলেন এ. সি. তিরুলোকচন্দ্র, তিনি ছিলেন চলচ্চিত্রটির গল্পকার এবং আরুর দাসকে নিয়ে কাহিনী লিখেছিলেন, চলচ্চিত্রটির প্রযোজক ছিলেন এস. গান্ধীরাজ এবং চিত্রনাট্যকার এ. সি. তিরুলোকচন্দ্র। চলচ্চিত্রটিতে অভিনয় করেছিলেন শিবাজি গণেশন, বি. সরোজা দেবী, নাগেশ, এম এন নম্বিয়ার, জয়শঙ্কর এবং বিজয়ানির্মলা। চলচ্চিত্রটির সঙ্গীত পরিচালনা করেছিলেন মনয়ঙ্গত সুব্রমণিয়ন বিশ্বনাথন। চলচ্চিত্রটি বক্স অফিসে সাফল্যতা পেয়েছিলো।
কন্নদাসনের কথায় গানের সুর করেছিলেন মনয়ঙ্গত সুব্রমণিয়ন বিশ্বনাথন।
নটর ডেম বিশ্ববিদ্যালয় হাইতি

নটর ডেম বিশ্ববিদ্যালয় হাইতি হাইতির পোর্ট-অ-প্রিন্সে অবস্থিত একটি রোমান ক্যাথলিক বিশ্ববিদ্যালয়। ১৯৯৫ সালের ২৭ জুন এটি প্রতিষ্ঠিত হয়।
বিশ্ববিদ্যালয়টিতে ৫টি অনুষদ রয়েছে। এগুলো হলো:
চিলারং ইউনিয়ন

৭ নং চিলারং ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৫১.৮০ কিমি২ (২০.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,০২৬ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ১১টি।
রহিমানপুর ইউনিয়ন

রহিমানপুর ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৬৪.৭৫ কিমি২ (২৫.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৫,০৩৮ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।
জামালপুর ইউনিয়ন, ঠাকুরগাঁও সদর

জামালপুর ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৩৫.৭৪ কিমি২ (১৩.৮০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,৭৬৮ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ১৮টি।
মোহাম্মদপুর ইউনিয়ন, ঠাকুরগাঁও সদর

মোহাম্মাদপুর ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৩৪.৫৮ কিমি২ (১৩.৩৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৫০০ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৯টি।
ঠাকুরগাঁও জেলা সদর হতে ৫ কি: মি: পশ্চিমে ঠাকুরগাঁও রোড রেল ষ্টেশন হতে ৫কি: মিঃ দক্ষিনে এবং ঠাকুরগাঁও রোড বিমান বন্দর হতে ৫ কিঃ মিঃ পুর্বে অবস্থিত ১১নং মোহাম্মদপুর ইউনিয়ন পরিষদ। 
গ্রামভিত্তিক লোকসংখ্যা-
২৩,৫০০জন। 
ভোটার সংখ্যা
মোট সংখ্যা ৪১টি
সালন্দর ইউনিয়ন

সালন্দর ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৫৫.৩০ কিমি২ (২১.৩৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৯৪০ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ১১টি।
(১) ইয়াকুবপুর
(২) দেওগাঁও
(৩) বরুনাগাঁও
(৪) সালন্দর
(৫) সিংপাড়া
(৬) দক্ষিণ আরাজী কৃষ্টপুর
(৭) কচুবাড়ী কৃষ্টপুর
(৮) আরাজী কৃষ্টপুর
(৯) আরাজী সালন্দর
(১০) আরাজী সিংপাড়া
(১১) পশ্চিম আরাজী চন্ডিপুর
ভাণ্ডারা জেলা

ভাণ্ডারা জেলা ভারতের মহারাষ্ট্র রাজ্যের একটি প্রশাসনিক জেলা। জেলা সদর ভান্ডারা শহরে অবস্থিত। জেলাটির আয়তন ৪০৮৭ বর্গকিমি এবং এর জনসংখ্যা ১,২০০,৩৩৪ জন (৬০৫,৫২০ জন পুরুষ এবং ৫৯৪,৮১৪ জন মহিলা) জনসংখ্যার ১৯.৪৮% শহরাঞ্চলে বসবাস করেন।
ভান্ডারা "হ্রদের জেলা" নামেও পরিচিত। এছাড়া পিতলের পণ্য উতপাদনের কারণে এটি "ব্রাস সিটি" নামেও পরিচিত। ভান্ডারায় অম্বাগড় দুর্গ, ব্রাহ্মী, চিঞ্চগড় ও দিঘোরীর মতো কয়েকটি পর্যটন কেন্দ্র রয়েছে।
জেলাটি সশস্ত্র কারখানা বোর্ডের অর্ডন্যান্স কারখানার জন্যেও পরিচিত; এই কারখানাতে ভারতীয় সশস্ত্র বাহিনী র জন্যে অস্ত্র তৈরি করা হয়।
সপ্তম শতাব্দীতে, জেলাটি ছত্তিশগড়ের হৈহয় রাজপুত রাজাদের রাজ্যে অন্তর্ভুক্ত ছিল; এই রাজ্যটি মহাকোশল নামে পরিচিত ছিল। জেলার নামটি 'ভন্নারা' থেকে উদ্ভূত, রতনপুরের একটি পাথরের শিলালিপিতে এই নামটির উল্লেখ করা হয়েছে; রতনপুরের শিলালিপিটি অন্তত একাদশ শতকের, যার অর্থ একাদশ শতকেও ভান্ডারা একটি জনপদরূপে পরিচিত ছিল। দ্বাদশ শতকে এই অঞ্চল হৈহয়দের হাত থেকে পানওয়ার রাজপুতদের দ্বারা অধিগৃহীত হয়। এর পরে এটি গোন্ড রাজাদের অধীনে আসে।
সপ্তদশ শতাব্দীতে, জেলাটিকে মারাঠা সাম্রাজ্যের পেশোয়াদের দ্বারা বেরারের একটি অংশে পরিণত হয়েছিল। ১৬৯৯ সালে, অঞ্চলটি বিদর্ভ এবং বেরার অঞ্চল সহ পরোসজি ভোঁসলের নিয়ন্ত্রণে আসে। বিদর্ভের রাঘোজি ভোঁসলে ১৭৪৩ সালে এই অঞ্চলের পরিচালক হন এবং ১৭৫৫ সালে তাঁর মৃত্যুর পরে পুত্র জানোজি তাঁর স্থলাভিষিক্ত হন। ১৮১৮ থেকে ১৮৩০ সাল পর্যন্ত এই অঞ্চল ভোঁসলেরাই শাসন করে এবং ১৮২১ সালে ভান্ডারা জেলা গঠিত হয়।
১৮৫০-এর দশকে হায়দ্রাবাদের নিজাম এই অঞ্চল আক্রমণ করে এবং পেশোয়দের ক্ষমতাচ্যুত করে এই অঞ্চলকে নিজাম রাজবংশের নিয়ন্ত্রণে আনে। ১৯০৩ সালে বেরারকে ব্রিটিশ ইস্ট ইন্ডিয়া কোম্পানির হাতে তুলে দেন তারা। ১৯৫৬ সালে রাজ্যগুলির পুনর্গঠনের মাধ্যমে, ভান্ডারাকে মধ্যপ্রদেশ রাজ্য থেকে বম্বে প্রভিন্সে স্থানান্তর করা হয়। ১৯৬০ সালে মহারাষ্ট্র গঠনের পরে, ভান্ডারাকে এই রাজ্যের জেলা হিসাবে অন্তর্ভুক্ত করা হয়।পূর্ববর্তী ভাণ্ডারা জেলাটি ১৯ মে ১৯৯৯ সালে দ্বিখণ্ডিত হয় এবং ভান্ডারা এবং গোন্ডিয়া নামে দুটি নতুন জেলা গঠিত হয়।
ভান্ডারা মহারাষ্ট্রের অন্যতম প্রধান প্রশাসনিক জেলা এবং এটি ২১°১০'উত্তর অক্ষাংশ এবং ৭৯°৩৯' পূর্ব দ্রাঘিমায় নাগপুর বিভাগে অবস্থিত। জেলাটি উত্তরে মধ্যপ্রদেশের বালাঘাট জেলা এবং দক্ষিণে চন্দ্রপুর জেলা, পূর্বে গোন্ডিয়া জেলা এবং পশ্চিমে নাগপুর জেলা দ্বারা সীমাবদ্ধ।৩৭১৬ বর্গকিলোমিটার ক্ষেত্রফল বিশিষ্ট ভাণ্ডারা জেলাটি তিনটি মহকুমা ভাণ্ডারা, তুমসার ও সাকোলিতে বিভক্ত। ভাণ্ডারা মহকুমাটি দুটি তালুকায় বিভক্ত: ভান্ডারা এবং পাউনি।তুমসার মহকুমায় রয়েছে তুমসার ও মহাদি এবং সাকোলি মহকুমাটি তিনটি তালুকায় বিভক্ত: সাকোলি, লাখানী এবং লখান্দুর।
২০১১ সালের জনগণনা অনুসারে ভাণ্ডারা জেলার জনসংখ্যা ১,২০০,৩৩৪ জন যা পূর্ব তিমোর বা মার্কিন যুক্তরাষ্ট্রের রোড আইল্যান্ড রাজ্যের সমান সমান। জনসংখ্যার বিচারে ভারতের ৬৪০টি জেলার মধ্যে ভান্ডারার অবস্থান ৩৯৭তম।
জেলাটির জনসংখ্যার ঘনত্ব প্রতি বর্গকিলোমিটারে ২৯৪ জন (৭৬০ জন/বর্গ মাইল)। ২০০১-২০১১ এর দশকে এর জনসংখ্যার বৃদ্ধির হার ছিল ৫.৬৫%। ভাণ্ডারায় প্রতি ১০০০ পুরুষ পিছু ৯৮২ জন মহিলা রয়েছেন এবং সাক্ষরতার হার ৮৩.৭৬%।
ভারতের ২০১১ সালের জনগণনা অনুযায়ী, জেলার জনসংখ্যার ৯৩.১৯% মারাঠি, ৪.৯৯% হিন্দি এবং ০.৪৮% গোন্ডি তাদের প্রথম ভাষা হিসাবে ব্যবহার করেন।
ভান্ডারার অর্থনীতি মূলত কৃষি, উতপাদন ও বনজ সম্পদের উপর নির্ভরশীল। বেশ কয়েকটি প্রাচীন মন্দির এবং ঐতিহাসিক নিদর্শন, হ্রদ, উদ্যান এবং অভয়ারণ্য সহ, ভান্ডারা একটি ভালো পর্যটন কেন্দ্র এবং পর্যটন থেকেও বেশ কিছু আয় হয়।
কোলহাপুর জেলা

কোল্হাপুর জেলাটি ভারতের মহারাষ্ট্র রাজ্যের দক্ষিণাঞ্চলের একটি জেলা। জেলার সদর শহর কোল্হাপুর। ২০১১ সালের হিসাবে, জেলার জনসংখ্যা ছিল ৩,৮৭৬,০০১ জন, যার মধ্যে ৩৩% জনগণ শহরে বসবাস করেন।
২০১১ সালের জনগণনা অনুসারে কোল্হাপুর জেলার জনসংখ্যা ৩,৮৭৬,০০১ জন। জনসংখ্যার বিচারে এটি ভারতের ৬৪০টি জেলার মধ্যে ৬৫টি তম। জেলাটির জনসংখ্যার ঘনত্ব প্রতি বর্গকিলোমিটারে ৫০৪ জন (১৩১০ জন/বর্গ মাইল)। ২০০১-২০১১ এর দশকে এর জনসংখ্যা বৃদ্ধি ৯.৯৬% ছিল। জেলার লিঙ্গানুপাত প্রতি ১০০০ পুরুষের পিছু ৯৫৩ জন মহিলা।
ভারতের ২০১১ সালের জনগণনার হিসাবে জেলার ৮৯.১৬% মানুষ মারাঠি, ৪.৬০% মানুষ হিন্দি, ২.৭০% মানুষ উর্দু, ২.০০% মানুষ কন্নড়, ০.৪৬% মানুষ সিন্ধি এবং ০.৪২% মানুষ তেলুগু তাদের প্রথম ভাষা হিসাবে ব্যবহার করেন।
স্যাসাইন চত্বর

স্যাসাইন চত্বর () লেবাননের বৈরুতের একটি নগর চত্বর। এটি লেবাননের পূর্ব বৈরুতের অন্যতম প্রধান শহর। এটি আশরাফিহ জেলায় অবস্থিত।
এটি ঐতিহাসিকভাবে এবং জনপ্রিয়ভাবে আশরাফিহের একটি প্রাচীন ও বিশিষ্ট পরিবারের নামে নামকরণ করা হয়। সাসাইন চত্বরটি ৯০-এর দশকের গোড়ার দিকে রাষ্ট্রপতি এলিয়াস হারাভি, প্রধানমন্ত্রী রাফিক হারিরি, সংসদ সদস্য মিশেল সাসাইন এবং বৈরুত সিটি পৌর পরিষদের পৃষ্ঠপোষকতায় আনুষ্ঠানিকভাবে উদ্বোধন করা হয়।
স্যাসাইন চত্বর লেবাননের রাজধানীর একটি মূল সামাজিক এবং বাণিজ্যিক কেন্দ্রবিন্দু হিসাবে খ্যাতি পেয়েছে। অনেক পথচারী এবং পরিবহনের কেন্দ্রস্থল, আবাসিক অঞ্চল ছাড়াও, এটিতে এবিসি মলসহ খ্যাতিমান বাণিজ্যিক এবং অবসর কেন্দ্র রয়েছে, যা বিপুল সংখ্যক দর্শনার্থী এবং পর্যটকদের আকর্ষণ করে।
গ্রীক শহরগুলির প্রাচীন আগোড়ার মতো, সাসাইন চত্বরটি একটি মিলনস্থলে পরিণত হচ্ছে যেখানে বিভিন্ন সংস্কৃতি এবং স্বীকারোক্তির সমস্ত লেবানন প্রতিদিন যোগাযোগ করে।
১৯ অক্টোবর ২০১২, সাসাইন চত্বরের পাশের সাসাইন রাস্তায় যাওয়ার পথের একটি গলিতে গাড়ি বোমা ফেটে বিসাম আল-হাসানসহ ৮ জন নিহত এবং ৭৮ জন আহত হয়।
গড়েয়া ইউনিয়ন

গড়েয়া ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৯৭.৮৫ কিমি২ (৩৭.৭৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৮৭৮ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১৫টি।
আশরাফিহ

আশরাফিহ বা আছরাফিহ ( ) লেবাননের বৈরুতের প্রাচীনতম জেলাগুলির মধ্যে একটি।
আছরাফিহ পূর্ব বৈরুতে অবস্থিত। একাধিক জেলার মধ্যে একটি জেলা এবং একটি বিভাগ, বা আশেপাশের নাম। এটি মূলত একটি আবাসিক অঞ্চল যা সরু বাতাসের রাস্তাগুলি, কফি শপ এবং মর্যাদাপূর্ণ বড় অ্যাপার্টমেন্ট এবং অফিসের বিল্ডিং দ্বারা চিহ্নিত। এটি বিনিয়োগ এবং পর্যটন জন্য একটি প্রধান এলাকা ।
এই অঞ্চলের বিশিষ্ট অবস্থান এবং জনপ্রিয় দর্শনীয় স্থানগুলির মধ্যে রয়েছে: স্যাসাইন স্কয়ার, লেবাননের রাজধানীর একটি গুরুত্বপূর্ণ রাজনৈতিক, সামাজিক এবং বাণিজ্যিক কেন্দ্রবিন্দু; সেন্ট নিকোলাস (যেখানে গুরুত্বপূর্ণ বিল্ডিংগুলির মধ্যে রয়েছে সুরসক হাউস, সুরসক জাদুঘর, সোফিল সেন্টার এবং আইভরি ভবন); এবং তাবারিস স্কয়ার / আবদেল ওহাব (এর গুরুত্বপূর্ণ বিল্ডিংগুলির মধ্যে: ৮১২ তাবারিস, আছরাফিহ টাওয়ার, ইয়ার্ড বিল্ডিংস, মেট্রোপলিস, এল'হার্মিটেজ, সাইড II, আছরাফিহ হাইটস, ফায়াদ বিল্ডিংস, ফল টাওয়ারস, জিবিলি বিল্ডিং, আসমার বিল্ডিংস, সামাহা বিল্ডিংস, জার্ডিনস দে তাবারিস, সাব বিল্ডিংস, তিলাল বৈরুত)।
লেবাননের ১৯৭৫-১৯৯০ গৃহযুদ্ধের সময়, আছরাফিয়াহের স্থাপত্য ঐতিহ্যের একটি উল্লেখযোগ্য অংশ মুছে ফেলা হয়েছিল। এমনকি এখনও এবং অলাভজনক সংস্থাগুলির প্রচেষ্টার পরেও ধ্বংসযজ্ঞ দলগুলি পূর্বের পাশাপাশি পশ্চিম বৈরুতের আশরাফিয়া এবং আশেপাশের আশেপাশে প্রায় শত বছর বয়সী উদ্যানগুলি এবং আধুনিক আকাশচুম্বী বুলডোজ বানাচ্ছে লোকেরা কয়েকটি ঐতিহ্যবাহী স্থানকে ছাপিয়ে এই পুরাতন ম্যানশনগুলি প্রতিস্থাপন করছে।
আছরাফিহের নাসরার ( নাসেরেথ ) পাড়ার সোডেকো স্কোয়ারটি লেবাননের দীর্ঘতম টাওয়ার, সামা বৈরুতের বাড়ি ।
যুদ্ধের শেষের পর থেকে আইনজীবী পদক্ষেপ নেওয়ার জন্য যেসব নেতাকর্মীরা চাপ দিয়েছিলেন তাদের পক্ষে ঐতিহাসিক মোড় ঘুরিয়ে দিয়ে শহরটির আশেপাশে ঐতিহ্যবাহী স্থান রক্ষার জন্য লেবাননের সরকার একটি নতুন বিল ২০১৭ সালে পাস করেছে।
লেবাননের গৃহযুদ্ধের সময় আশরাফিহ খ্রিস্টান বাহিনীর একটি বড় কৌশলগত বেসে পরিণত হয়েছিল। লেবাননের প্রাক্তন রাষ্ট্রপতি বাচির গেমায়েলের নেতৃত্বে এবং খ্রিস্টান পূর্ব বৈরুতের গঠনিত অংশ হিসাবে লেবাননের বহু সংখ্যক সেনা সামরিক বাহিনী সেখানে অবস্থান করেছিল।
স্কুল এবং বিশ্ববিদ্যালয়:
রাজাগাঁও ইউনিয়ন

রাজাগাঁও ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৩১.০৮ কিমি২ (১২.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,৩১৮ জন। ইউনিয়নটিতে মোট গ্রামের সংখ্যা ৮টি ও মৌজার সংখ্যা ৮টি।
মলদোভায় ইসলাম

মলদোভাতে মুসলমানদের একটি ছোট্ট সম্প্রদায় রয়েছে, যার সংখ্যা কয়েক হাজার।
২০০৫ সালে, ইউরোপীয় সুরক্ষা ও সহযোগিতা সংস্থার সুপারিশ সত্ত্বেও তালগাত মাসায়েভের নেতৃত্বাধীন মুসলিমদের আধ্যাত্মিক সংস্থাটি নিবন্ধন করা হয়নি।
২০১১ সালের মার্চ মাসে, মলদোভার মুসলমানদের প্রতিনিধিত্বকারী একটি এনজিও, ইসলামিক লিগ অফ মলদোভা (লিগা ইসলামিক দ্বীন মলদোভা) মলদোভা বিচার মন্ত্রণালয় দ্বারা মলদোভায় প্রথম আইনত স্বীকৃত মুসলিম সংস্থা হিসাবে নিবন্ধিত হয়েছিল। সংস্থাটি ২০০৮ সালে নিবন্ধনের জন্য আবেদন করেছিল।
মলদোভার অর্থোডক্স চার্চ ইসলামের স্বীকৃতির বিরোধিতা করে এবং রক্ষণশীল দলগুলোর সাথে প্রতিবাদে যোগ দেয়।
২০১১ সালের হিসাবে আনুষ্ঠানিকভাবে মলদোভাতে মাত্র ২ হাজার মুসলমান ছিল। তবে মলদোভা ইসলামিক লিগের প্রধান সের্গিউ সোচারিকা বলেন যে এই সংখ্যাটি ১৭,০০০ এর কাছাকাছি ছিল, অতীতে ইসলাম দমনের কারণে তারা সবাই মুসলমান হিসাবে নিবন্ধিত ছিল না।
২০১৪ সালের মলদোভার আদমশুমারি অনুসারে মলদোভাতে ২,০০৯ জন মুসলমান বাস করেন, ২০০৪ সালের আদমশুমারিতে ১,৬৬৭ জন মুসলমান ছিলেন। মুসলমানদের বেশিরভাগই কিশিনেভে (৯৮৫ জন) বাস করেন, তার পরে গাগুজিয়া (১৭৬ জন), বালৎসি (৭৬ জন), আনেনি নই (৬৮ জন) এবং কাহুল (৫৪ জন) রয়েছেন।
ভিজিনজাম আন্তর্জাতিক সমুদ্র বন্দর

ভিজিনজাম আন্তর্জাতিক সমুদ্র বন্দর (, ৱিল়িঞ্ঞম্ অন্তারাষ্ট্র তুরমুখম্) ভারতের কেরলের তিরুবনন্তপুরমের নিকট ভিজিনজামে আরব সাগর উপকূলে অবস্থিত সমুদ্র বন্দর। ২০১৯ সাল থেকে এটি নির্মাণাধীন। প্রথম প্রকল্পের জন্য প্রকল্পের মোট ব্যয় ₹৬৫৯৫ কোটি টাকা নির্ধারণ করা হয় এবং তিনটি পর্যায়ে এটি নির্মিত হবে এবং যাত্রী, ধারক এবং অন্যান্য পণ্যবাহী পরিবহন সরবরাহের উদ্দেশ্যে ল্যান্ডলোড পোর্ট মডেলটি অনুসরণ করার প্রস্তাব দেওয়া হয়েছে।
ভিজিনজাম ইন্টারন্যাশনাল সমুদ্রবন্দর লিমিটেড (ভিআইএসএল) হ'ল একটি বিশেষ উদ্দেশ্যের সরকারি সংস্থা (পুরোপুরি কেরালার সরকার মালিকানাধীন), যা কেরালার রাজধানীর শহর তিরুবন্তপুরম-এর বিজনজামে গ্রিনফিল্ড "বিজনজাম আন্তর্জাতিক গভীর জলের বহুমুখী সমুদ্র বন্দরের উন্নয়নের জন্য একটি বাস্তবায়নকারী সংস্থা হিসাবে কাজ করে।
ভিজিনজাম, কেরালার রাজধানী শহর তিরুবনন্তপুরম থেকে প্রায় ১৪ কিমি (৮.৭ মাইল), পশ্চিম এশিয়া, ইউরোপ, আফ্রিকা এবং বিশ্বের সুদূর পূর্বাঞ্চলের সঙ্গে সংযোগকারী আন্তর্জাতিক "পূর্ব-পশ্চিম শিপিং রুট" থেকে মাত্র ১০ নটিক্যাল মাইল (১৯ কিলোমিটার) দূরে অবস্থিত। এটি ভারতের প্রথম "ডিপ ওয়াটার ট্রান্সশিপমেন্ট টার্মিনাল" ও স্বয়ংক্রিয় সমুদ্রবন্দর, যা তিনটি স্বতন্ত্র পর্যায়ে তৈরি করা হচ্ছে। ভিজিনজামে কোন উপকূলীয় পলল অবক্ষেপণ নেই। ১৮ মিটারের (৫৯ ফুট) প্রাকৃতিক গভীরতা থাকার কারণে, বন্দর নির্মাণের জন্য ন্যূনতম ড্রেজিংয়ের প্রয়োজন হয়নি। আন্তর্জাতিক শিপিং রুটের কাছাকাছি থাকার কারণে, মূল রুট থেকে বন্দরে পৌঁছাতে মাত্র এক ঘণ্টা সময় প্রয়োজন হয় এবং বন্দরে উন্নত সুযোগ-সুবিধার ব্যবহার জাহাজের আগমন ও প্রস্থানের মধ্যবর্তী সময়কে আরও কমিয়ে দেয়। বন্দরটির বিশ্বের বৃহত্তম জাহাজ যেমন ইউএলসিএস কন্টেইনার জাহাজ "এমএসসি ইরিনা" ও "ওয়ান্ডার অফ দ্য সিস"-এর মতো ক্রুজ জাহাজগুলিকে ধারণ করার ক্ষমতা রয়েছে৷ এটিকে একটি সকল-আবহাওয়ায় ব্যবহার উপযোগী বন্দর হিসাবে শ্রেণীবদ্ধ করা হয়েছে, এবং এটির কার্যকারিতা ন্যূনতম জোয়ারের তারতম্যে সামঞ্জস্যপূর্ণ, যা উচ্চ ও নিম্ন জোয়ারের তারতম্য দ্বারা প্রভাবিত হয় না।
লেসোথোতে ইসলাম

২০১৩ সালে লেসোথোর মুসলিম জনসংখ্যা সারা দেশে প্রায় ৩০০০ এর অধিক ছিলো। জনসংখ্যার বেশিরভাগ দক্ষিণ এশিয়া (ভারত, পাকিস্তান, বাংলাদেশ এবং শ্রীলঙ্কা) থেকে আগত। দক্ষিণ এশিয়ার মুসলমানরা, বিশিষ্ট এবং প্রতিষ্ঠিত একটি সম্প্রদায় হয়ে ব্যবসা ও বাণিজ্য পরিচালনার জন্য দেশে বসতি স্থাপন করেছে। ডারবান থেকে কয়েকটি পরিবার আসার কারণে তাদের উপস্থিতি ১৯০০ এর দশকের গোড়ার দিক থেকেই সুস্পষ্টভাবে লক্ষণীয়। লেসোথোর রাজধানী শহর মাসেরু, বুথা-বুথে এবং আশেপাশের অন্যান্য জায়গাগুলিতে বিভিন্ন মসজিদ এবং প্রার্থনা হল রয়েছে। মাসেরু সিটিতে জ্যাকপট মার্কেটের জামাত খানা, বাসস্টপ জামাত খানা ও থাবং-এ লোকেরা তাদের জুমার নামাজ আদায় করে। মুসলমানদের সিংহভাগই হলেন সুন্নি। আহমদিয়া মুসলিম সম্প্রদায় দাবি করে দেশে তাদের ৩৫০ জন আছে।
কুয়েতে ইসলাম

ইসলাম কুয়েতের নাগরিকদের প্রধান ধর্ম এবং কুয়েতের বেশিরভাগ নাগরিকই মুসলমান; এটি অনুমান করা হয় যে ৯০% সুন্নি এবং ১০% শিয়া। কুয়েতের শিয়ারা বেশিরভাগই ইরানি বংশধর।
কুয়েতের সমাজে আরও কিছু সংখ্যালঘু মুসলিম সম্প্রদায় রয়েছে, তবে তাদের সংখ্যা খুব কম বা বিরল। অ-নাগরিক মুসলমানদের সংখ্যা সম্পর্কে কোনও অনুমান নেই।
মঈনুস সুলতান

মঈনুস সুলতান (জন্ম: ১৯৫৬) বাংলাদেশী লেখক,শিক্ষাবিদ। ২০১৫ সালে ভ্রমণ সাহিত্যে অবদানের জন্য বাংলা একাডেমি সাহিত্য পুরস্কার পান।
১৯৫৬ সালে, সিলেট জেলার ফুলবাড়ী গ্রামে জন্মগ্রহণ করেন। তাঁর পৈতৃক নিবাস মৌলভীবাজার জেলার কুলাউড়ায়। যুক্তরাষ্ট্রের ইউনিভার্সিটি অব ম্যাসাচুসেটস এমহেস্ট থেকে আন্তর্জাতিক শিক্ষা বিষয়ে ডক্টরেট করেন।
ইউনিভার্সিটি অব ম্যাসাচুসেটস এবং স্কুল অব হিউমেন সার্ভিস এর খন্ডকালীন অধ্যাপক হিসাবে কাজ করেন। ইউনিভার্সিটি অব সাউথ আফ্রিকার ভিজিটিং স্কলার ছিলেন। শিক্ষকতা গবেষণা ও কন্সালট্যান্সির কাজে একাধিক দেশ ভ্রমণ করেছেন।বর্তমানে সিওরা লিওন এ ডেমোক্র্যাসি এন্ড হিউম্যান রাইটস কর্মসূচির সমন্বয়কারী হিসেবে কাজ করেন।
এসজিআর ১৮০৬-২০

এসজিআর ১৮০৬-২০ হলো একটি ম্যাগনেটার, অতি শক্তিশালী চৌম্বক ক্ষেত্র সম্পন্ন এক ধরনের নিউট্রন তারা, যা ১৯৭৯ সালে একটি সফট গামা রিপিটার হিসাবে শনাক্ত হয়। এটি পৃথিবী হতে ১৪.৫ কিলোপারসেক (৫০,০০০ আলোক বর্ষ) দূরে আকাশগঙ্গার অপর পাশে ধনু মন্ডলে অবস্থিত। এর ব্যাস ২০ কিলোমিটারের (১২ মাইল) বেশি নয় এবং এটি প্রতি ৭.৫ সেকেন্ডে (পৃষ্ঠে ঘূর্ণন বেগ ৩০,০০০ km/h) এর নিজের অক্ষের উপর একবার ঘোরে। ২০১৬ সালের হিসেবে, এটিই প্রতক্ষ করা সবচেয়ে চুম্বকিত বস্তু, অতিশয্যে যার চৌম্বক ক্ষেত্র ১০ গাউসেরও (১০ টেসলা) বেশি।
সাঙ্গোয়ান

সাঙ্গোয়ান (Sangoan) প্রত্নতাত্ত্বিক শিল্প হচ্ছে প্রত্নতাত্ত্বিকদের দেয়া একটি প্রাচীন প্রস্তরযুগীয় সরঞ্জাম নির্মাণ-শৈলীর নাম যা আরও পূর্বের অ্যাকিউলীয় ধাচের শৈলী থেকে বিকশিথয়ে থাকতে পারে। অ্যাকিউলীয় প্রস্তর সরঞ্জামগুলির পাশাপাশি সাঙ্গোয়ানরা হাড় এবং হরিণের শিং এরও ব্যবহার করত। সাঙ্গোয়ান সরঞ্জামগুলো বিশেষত খনন করার জন্য ব্যবহৃত হত।
সাঙ্গোয়ান যুগ ছিল ইউরোপের মৌস্টারীয় সংস্কৃতির সাথে বিস্তৃতভাবে সাদৃশ্যপূর্ণ এবং এটি আজ থেকে প্রায় ১৩০,০০০ থেকে ১০,০০০ পূর্ব পর্যন্ত বর্তমান ছিল।
এটি উগান্ডার সাঙ্গো উপসাগরের নামে নামকরণ করা হয়েছিল যেখানে ১৯২০ সালে এটি প্রথম চিহ্নিত হয়েছিল। যে লোকেরা সাঙ্গোয়ান সরঞ্জাম ব্যবহার করেছিল তারা শিকারী-সংগ্রাহক সংস্কৃতির অন্তর্গত ছিল, তারা সাঙ্গোয়ান নামেও পরিচিত। তারা দক্ষিণাঞ্চলীয় আফ্রিকার এমন স্থানে বাস করত যেখানে উচ্চ প্রাচীন প্রস্তরযুগের শুরু থেকেই বৃষ্টিপাত ৪০ ইঞ্চি (১০১৬ মিমি) এর চেয়ে কম ছিল। সাঙ্গোয়ান শিল্প বর্তমান বতসোয়ানা থেকে ইথিওপিয়ায় বিস্তৃত ছিল। প্রত্নতত্ত্ববিদরা কালাহারি মরুভূমিতে অনেক প্রাগৈতিহাসিক পাথরের হাতিয়ার উদ্ধার করেছেন্ম, যেগুলো সাঙ্গোয়ান যুগের অন্তত প্রথম দিকের ছিল বলে ধরা পড়েছে। এটি কঙ্গোর বনভূমি অঞ্চলগুলোর মত পশ্চিমেও গিয়েছিল।
দেবীপুর ইউনিয়ন

দেবীপুর ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার ভূল্লী থানার অন্তর্গত একটি ইউনিয়ন পরিষদ। এটি ৫১.৮০ কিমি২ (২০.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,০২৬ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ১১টি।
দেবীপুর ইউনিয়ন এর সবচেয়ে বড় মৌজা বা গ্রাম হলো মুজাবর্ণী সরকারপাড়া।দেবীপুর ইউনিয়ন এর সবচেয়ে ছোট মৌজা বা গ্রাম হল আরাজী কুমারপুর।
বর্তমান চেয়ারম্যান- মোঃ মোয়াজ্জেম হোসেন
নারগুন ইউনিয়ন

নারগুন ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৭১.৬৯ কিমি২ (২৭.৬৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৫৪৩ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ৯টি।
জগন্নাথপুর ইউনিয়ন, ঠাকুরগাঁও সদর

জগন্নাথপুর ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৩৬.২৬ কিমি২ (১৪.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,২৮৮ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ১১টি।
শুখানপুকুরী ইউনিয়ন

শুখানপুকুরী ইউনিয়ন বাংলাদেশের রংপুর বিভাগের ঠাকুরগাঁও জেলার ঠাকুরগাঁও সদর উপজেলার অন্তর্গত একটি ইউনিয়ন পরিষদ। এটি ৯১.৭১ কিমি২ (৩৫.৪১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,২৩০ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৯টি।
সৈয়দপুর ইউনিয়ন, পীরগঞ্জ

সৈয়দপুর ইউনিয়ন বাংলাদেশের রংপুর বিভাগের ঠাকুরগাঁও জেলার পীরগঞ্জ উপজেলার অন্তর্গত একটি ইউনিয়ন পরিষদ। এটি ৯১.১২ কিমি২ (৩৫.১৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৯৩৪ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ২০টি।